Romans Arlausks

Romans Arlausks (; , Kauņa - , Adelaida) bija Lietuvas un Austrālijas šahists, starptautiskais korespondencšaha lielmeistars (GMC, 1965).

 Biogrāfija 
Pirms Otrā pasaules kara bijis viens no vadošajiem Lietuvas šahistiem. 1936. gadā Lietuvas izlases sastāvā piedalījies neoficiālajā šaha olimpiādē Minhenē pie 6. galdiņa (+4, -7, =7).OlimpBase :: Chess Olympiad, Munich 1936, Lithuania 1938. gadā bijis otrais Lietuvas šaha čempionātā, bet 1941. gada čempionātā izcīnījis 3. vietu. 1943. gadā uzvarējis Kauņas šaha čempionātā un dalījis 1.-3. vietu Lietuvas šaha čempionātā.
1944. gadā, kad Otrā pasaules kara laikā Lietuvai tuvojās Sarkanā armija, Arlausks devās bēgļu gaitās. Pēc kara dzīvojis Vācijā un aktīvi piedalījies pēckara šaha dzīvē. 1945. gadā uzvarējis Baltijas pārvietoto personu čempionātā. 1948. gadā pārcēlies uz pastāvīgu dzīvi uz Austrāliju, kur strādājis par arhitektu. 1949. gadā uzvarējis Dienvidaustrālijas štata šaha čempionātā. 1950. gadā šajā čempionātā bijis otrais aiz Lūcija Endzelīna. 1951. gadā izcīnījis 6. vietu Austrālijas šaha čempionātā. Bijis viens no spēcīgākajiem Austrālijas korespondencšahistiem. Uzvarējis 3. Austrālijas korespondencšaha čempionātā (1950-1953) un ieņēmis 3. vietu 4. Pasaules korespondencšaha čempionātā (1962-1965).4th World Correspondence Chess Championship (1962 - 1965)
Par godu Arlauska piemiņai Austrālijas šaha federācija ir nodibinājusi viņa vārdā nosauktu medaļu, kuru katru gadu piešķir labākajam Austrālijas jaunajam šahistam.

 Atsauces 

 Ārējās saites 

Kategorija:1917. gadā dzimušie
Kategorija:2009. gadā mirušie
Kategorija:Kauņā dzimušie
Kategorija:Austrālijas šahisti
Kategorija:Lietuvas šahisti
Kategorija:Pārbēdzēji
Kategorija:Korespondencšaha lielmeistari